Elukoha registreerimine

Elukohateate esitamiseks tuleb isikul pöörduda Mõisaküla linnavalitsusse (J. Sihveri 4, Mõisaküla).
Kaasa tuleb võtta:
• isikut tõendav dokument
• ruumi kasutust tõendav dokument

Kontakttelefon: 435 5602
E-post: leili.ruus@moisakyla.ee

Elukohateate võib saata ka postiga aadressil:
Mõisaküla Linnavalitsus
J. Sihveri 4
69302 Mõisaküla
Viljandi maakond

Elukohateadet saab esitada ka riigiportaalis www.eesti.ee kaudu aadressilt:
https://www.eesti.ee/est/teemad/kodanik/eluase/eluasemega_kaasnevad_teenused/elukoha_registreerimine 
Elukohateate vormid on saadaval AS Andmevara kodulehel: http://www.andmevara.ee/elukoha-registreerimise-vormid  
ja Siseministeeriumi kodulehel: https://www.siseministeerium.ee/elukohateate-esitamine/. 

Meelespea elukohateate esitajale
1. Täitke elukohateade trükitähtedega.
2. Ruumi omaniku nõusolek tuleb elukohateatele võtta:
- kui elukohateate esitaja ei ole ruumi omanik;
- puudub üürileping või muu dokument, mis kinnitab ruumi kasutamise õigust elukohateatele kantud isikute poolt.
3. Elukohateatele lisatakse:
- elukohateate esitamisel posti teel - koopia esitaja isikut tõendava dokumendi isikuandmetega leheküljest;
- kui elukohateate esitaja ei ole ruumi omanik ja ruumi kasutamise õigus on dokumenteeritud - ruumi kasutamise õigust tõendava dokumendi koopia;
- kaasomandis oleva ruumi aadressiandmete esitamisel elukohateatel - kaasomanike või nende esindajate nõusolek;
- kui elukohaandmetena teatatakse Eesti laevaregistrisse kantud laev ja selle kodusadama järgne kohalik omavalitsusüksus - laevapere liikmeks olemist tõendava dokumendi koopia;
4. Teise kasutatava elukoha ja sideaadressi andmetel on ainult informatiivne tähendus.
5. Sideaadressi võib esitada ka eraldi elukohateatega, muutmata elukoha või teise kasutatava elukoha aadressiandmeid.